IN407A 2019/088-4 UFD DISTRIBUCIÓN ELECTRICIDAD, S. A., DECLARACIÓN DE UTILIDADE PÚBLICA E A NECESIDADE DA URXENTE OCUPACIÓN DE INSTALACIÓN ELÉCTRICA NO CONCELLO DE A ESTRADA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 30/12/2020)

Resolución do 4 de setembro de 2020, da Xefatura Territorial de Pontevedra, de declaración de utilidade pública e a necesidade da urxente ocupación da instalación eléctrica que se describe no concello da Estrada (expediente IN407A 2019/088-4). Primeiro: O 3 de maio de 2019, a empresa UFD Distribución Electricidad S. A. solicitou a autorización administrativa previa e a autorización administrativa de construción da instalación eléctrica denominada LMTS CT Couso II. Examinado o proxecto de execución, a instalación localizada no concello da Estrada consiste: Na instalación dunha liña eléctrica de media tensión subterránea a 20 kV e un centro de transformación de 100 kVA. Segundo: O 9 de maio de 2019, esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas. A empresa promotora manifestou á súa conformidade cos condicionados establecidos. Terceiro: O 28 de outubro de 2019, esta xefatura territorial ditou unha resolución de autorización administrativa e autorización administrativa de construción para a instalación IN407A 2019/088-4. Está resolución publicouse no Diario Oficial de Galicia (DOG) do 18 de novembro de 2019 e no Boletín Oficial da Provincia de Pontevedra (BOPPO) do 18 de novembro de 2019. Cuarto: O 31 de xaneiro de 2020, UFD Distribución Electricidad solicita a declaración de utilidade pública do expediente IN407A 2019/088-4 por problemas de permisos. Quinto: Notificouse aos descoñecidos que figuran na relación de bens e dereitos afectados mediante un anuncio polo que se notifica a afección de dous predios no DOG do 15 de xuño de 2020 e no Boletín Oficial del Estado (BOE) do 18 xuño de 2020. Sexto: O proxecto someteuse ao trámite de información pública mediante resolución do 2 de xuño de 2020 publicada nos seguintes medios: Durante o mencionado trámite non se recibiron alegacións. Consideracións legais e técnicas. Primeiro: A Xefatura Territorial de Pontevedra é competente para resolver este expediente con fundamento no Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25 de xaneiro de 2018) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo: A lexislación de aplicación ao presente expediente é: Terceiro: As características técnicas máis salientables da LMTS CT Couso II, para a que UFD Distribución Electricidad solicita a declaración de utilidade pública, son: Conforme con todo o indicado, RESOLVO: Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. Contra a presente resolución, que non é definitiva en vía administrativa, poderase interpoñer recurso de alzada ante o conselleiro de Economía, Emprego e Industria da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do Procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 4 de setembro de 2020.—O Xefe Territorial, Ignacio Rial Santomé.